
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	24 iunie 2015

	Nr.
	4c-27/140


AVIZ
asupra proiectului de Lege pentru modificarea alin.(1) al art.3 din Ordonanţa de urgenţă a Guvernului nr.9/2013 privind timbrul de mediu pentru autovehicule
În conformitate cu prevederile art.95 din Regulamentul Camerei Deputaţilor, Comisia pentru mediu şi echilibru ecologic a fost sesizată, spre dezbatere şi avizare, cu proiectul de Lege pentru modificarea alin.(1) al art.3 din Ordonanţa de urgenţă a Guvernului nr.9/2013 privind timbrul de mediu pentru autovehicule, trimis cu adresa nr. PL-x452 din 11 iunie 2015. 
Senatul, în calitate de primă Cameră sesizată, a adoptat proiectul de lege în şedinţa din 8 iunie 2015.  

Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră  decizională. 

Proiectul de lege are ca obiect de reglementare modificarea art.3 alin.(l) lit. c) din Ordonanţa de urgenţă a Guvernului nr.9/2013 privind timbrul de mediu pentru autovehicule, aprobată cu modificări şi completări prin Legea nr.37/2014, în sensul exceptării de la plata timbrului de mediu şi a autovehiculelor destinate a fi utilizate de către unităţile sistemului administraţiei penitenciare.

Potrivit prevederilor art.61 din Regulamentul Camerei Deputaţilor, republicat, Comisia pentru mediu şi echilibru ecologic a dezbătut proiectul de lege în şedinţa din data de 23 iunie 2015.

   Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, transmis cu adresa nr. 447 din 12 martie 2015. 

În urma dezbaterilor, Comisia pentru mediu şi echilibru ecologic a hotărât, cu unanimitate de voturi, avizarea favorabilă a proiectul de lege.

Prin obiectul şi conţinutul său, actul normativ face parte din categoria legilor ordinare.

    PREŞEDINTE,
          
                                     SECRETAR,

     CARMEN ILEANA MOLDOVAN                                 VASILE DANIEL SUCIU

